# **خودکشی کی روک تھام کے ایکشن پلان کا مشاورتی خلاصہ**

## تعارف

نیوزی لینڈ میں خودکشی کی روک تھام کی کوششیں [ان دو دستاویزات](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019%E2%80%932024%20for%20Aotearoa%20New%20Zealand%20%28He%20Tapu%20te%20Oranga%29) سے رہنمائی لیتی ہیں:

* 1. Every Life Matters – He Tapu te Oranga o ia Tangata: خودکشی کی روک تھام سے متعلق حکمت عملی 2019 تا 2029 (He Tapu te Oranga)
	2. آوٹیروا نیوزی لینڈ کے لئے خودکشی کی روک تھام کا ایکشن پلان 2019 تا 2024۔

چونکہ ایکشن پلان 2024 میں ختم ہو رہا ہے، لہذا وزارت صحت نے اگلے پانچ سالوں کے لئے ایک مسودہ ایکشن پلان تیار کیا ہے. وزارت اس مسودہ منصوبے پر رائے طلب کر رہی ہے۔

یہ منصوبہ حکومت کی ذہنی صحت کی ترجیحات سے مطابقت رکھتا ہے:

* خودکشی کی روک تھام اور خودکشی کی کوشش کے بعد فراہم کی جانے والی معاونت تک رسائی کو بہتر بنانا
* ایک ایسی افرادی قوت کو پروان چڑھانا جو خودکشی کے خطرے یا اس سے متاثر ہونے والے افراد کی مدد کرنے کے قابل ہو
* ایسے مختلف عوامل کی روک تھام اور ان میں ابتدائی مداخلت پر اپنی توجہ کو مضبوط بنانا جو خودکشی کے فیصلے پر اثراانداز ہو سکتے ہیں
* خودکشی کی روک تھام اور خودکشی کی کوشش کے بعد فراہم کی جانے والی معاونت کے عمل کو بہتر بنانے کے لیے تحقیق اور ڈیٹا جمع کرنے کے طریق کار کو بہتر بنانا۔

اس منصوبے میں صحت کے شعبے اور مختلف سرکاری ایجنسیوں دونوں کے لئے اقدامات موجود ہیں۔

## صحت کے شعبے کی قیادت میں مجوزہ اقدامات

### 1: خودکشی کی روک تھام اور خودکشی کی کوشش کے بعد فراہم کی جانے والی معاونت تک رسائی کو بہتر بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * خودکشی کی روک تھام کے لئے ایک کمیونٹی فنڈ قائم کریں جس کی توجہ زیادہ ضرورت مند آبادیوں (مثال کے طور پر، زچگی، نوجوان اور دیہی کمیونٹیوں) پر مرکوز ہو تاکہ موجودہ ماؤری اور پیسفک فنڈز کو مزید معاونت دستیاب ہو سکے۔
 | 31 دسمبر 2025 تک |
| * خودکشی کے نتیجے میں پہنچنے والے دکھ درد سے نبٹنے کے لیے بہتر معاونتیں فراہم کریں۔
 | 30 جون 2026 تک |
| * بحران سے بحالی کے لیے چھ کیفے/ مراکز/ خدمات قائم کریں اور ان کا جائزہ لیں۔
 | 30 جون 2028 تک |
| * خودکشی کی موت کے بعد ابتدائی امداد اور Aoake te Rā کو ثقافتی لحاظ سے زیادہ موزوں بنائيں۔
 | 31 دسمبر 2028 تک |

### 2: خودکشی کی روک تھام اور خودکشی کی کوشش کے بعد معاونت کی فراہمی کے لیے ایک قابل اور پراعتماد افرادی قوت کو پروان چڑھانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * کمیونٹیوں، خاندانوں اور whānau کے لئے خودکشی کے بارے میں آگاہی کی تربیت تک رسائی میں اضافہ.کریں
 | 31 دسمبر 2025 تک |
| * انڈکشن یا آگاہی سے متعلق مواد تیار کریں اور خودکشی کی روک تھام اور خودکشی کی کوشش کے بعد معاونتیں فراہم کرنے والے کوآرڈینیٹرز اور Kia Piki te Ora ورک فورس کے لئے بہترین پریکٹس سے متعلق جاری سپورٹ کو بہتر بنائيں۔
 | 30 جون 2026 تک |
| * افرادی قوت، کمیونٹیوں، اور خاندان اور whānau ارکان کے لئے قابلیت پر مبنی ایک قومی فریم ورک شائع کریں۔
 | 30 جون 2026 تک |
| * صحت کے پیشہ ور افراد کے لئے ایسے لوگوں کی تشخیص کرنے اور ان کی مدد کرنے کے بارے میں بہتر رہنمائی تیار اور شائع کریں جو خودکشی کر سکتے ہیں یا خودکشی کے دباؤ کا سامنا کرسکتے ہیں۔
 | 30 جون 2028 تک |

### 3: روک تھام اور جلد مداخلت (early intervention) پر توجہ کو مضبوط بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * کم از کم دو خطوں میں نوجوانوں کے لئے ایکیوٹ (acute)، راحت یا بحران کی بحالی کی بہترین خدمات میں سرمایہ کاری کریں.
 | 30 جون 2025 تک |
| * فلاح و بہبود کے فروغ کی ایک نئی مہم شروع کریں جس میں نوجوانوں کے لئے مخصوص وسائل شامل ہوں۔
 | 31 جولائی 2025 تک |
| * شراب کی اسکریننگ اور مختصر مداخلت (intevention) کا ایک قومی پروگرام تیار اور نافذ کریں جس میں خودکشی کی روک تھام کے پہلو شامل ہوں.
 | 30 جون 2027 تک |
| * مختلف قسم کے میڈیا کے لئے خودکشی سے متعلق تازہ ترین رہنما خطوط اور اضافی وسائل تیار اور شائع کریں.
 | 31 دسمبر 2028 تک |
| * لیگیچر (ligature) پوائنٹس کے تدارک اور ان میں کمی کے لیے مرحلہ وار کام کے ذریعے داخل مریضوں کی ذہنی صحت اور نشے سے بچاؤ کی سہولیات میں زیادہ محفوظ ماحول پیدا کریں۔
 | 30 جون 2029 تک |

### 4: خودکشی کی روک تھام کے اثرات اور خودکشی کے بارے میں ہماری تفہیم کو بہتر بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * ووٹ ہیلتھ خودکشی کی روک تھام کی خدمات کی سرمایہ کاری کے اثرات کا جائزہ لیں اور اگر کسی تبدیلی کی ضرورت ہوتو اسے نافذ کریں۔
 | 30 جون 2026 تک |
| * خودکشی کے بروقت اور بہتر اعداد و شمار کی فراہمی کے لئے ریئل ٹائم خودکشی ڈیٹا ٹول کی جانچ کے مواقع دریافت کریں۔
 | 31 دسمبر 2026 تک |

## مجوزہ بین الحکومتی اقدامات

### 1: خودکشی کی روک تھام اور خودکشی کی کوشش کے بعد فراہم کی جانے والی معاونت تک رسائی کو بہتر بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * جیل کی سائٹس پر مبنی ، مقامی پوسٹوینشن رسپانس کے عمل کو مکمل طور پر نافذ کریں (Ara Poutama Aotearoa | ڈیپارٹمنٹ آف کریکشنز)۔
 | 31 دسمبر 2025 تک |

### 2: خودکشی کی روک تھام اور خودکشی کی کوشش کے بعد معاونت کی فراہمی کے لیے ایک قابل اور پراعتماد افرادی قوت کو پروان چڑھانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * بزرگوں کے ساتھ بدسلوکی سے نمٹنے کی خدمات کی ورک فورس میں خودکشی کی روک تھام کے علم اور طریقوں میں اضافہ کریں (منسٹری آف سوشل ڈویلپمنٹ).
 | 30 جون 2028 تک |
| * ایسے بچوں اور نوجوانوں کے ساتھ کام کرنے والے سماجی کارکنوں اور دیکھ بھال کرنے والوں کے لئے پریکٹس گائیڈنس اور امداد کو اپ ڈیٹ کریں جو خودکشی کر سکتے ہیں یا خودکشی کی پریشانی کا سامنا کرسکتے ہیں (Oranga Tamariki)۔
 | 30 جون 2029 تک |

### 3: روک تھام اور جلد مداخلت (early intervention) پر توجہ کو مضبوط بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * اسکولوں میں فلاح و بہبود کو فروغ دیں اور اسکولوں کی طرف سے ان طالب علموں کو فراہم کی جانے والی مدد کو بہتر بنائيں جو پریشانی یا خود کو نقصان پہنچانے کے خیالات کا سامنا کرتے ہیں بشمول خودکشی کے بعد فراہم کی جانے والی امداد (وزارت تعلیم)۔
 | 30 جون 2026 تک |
| * جیل کی سہولیات یا correctional facilities میں محفوظ ماحول پیدا کرنے کے لئے لیگیچر پوائنٹس کے تدارک اور ان میں کمی کے لیے کام کریں (Ara Poutama Aotearoa | ڈیپارٹمنٹ آف کوریکشنز)۔
 | 30 جون 2028 تک |

### 4: خودکشی کی روک تھام کے اثرات اور خودکشی کے بارے میں ہماری تفہیم کو بہتر بنانا

| **مجوزہ اقدام** | **اقدام مکمل کرنے کی تاریخ** |
| --- | --- |
| * خودکشی کے بروقت اور بہتر اعداد و شمار کی فراہمی کے لئے ریئل ٹائم خودکشی ڈیٹا ٹول کی جانچ کے مواقع دریافت کرنے میں مدد دیں (وزارت انصاف)۔
 | 31 دسمبر 2026 تک |
| * آن لائن کورونریئل سفارشات کی اثرات کو بہتر بنائيں (وزارت انصاف)۔
 | 30 جون 2029 تک |

## نتائج اور اقدامات

ذہنی صحت کے وزیر کو ہر 3 ماہ میں فراہم کردہ اپ ڈیٹس کے ذریعے پیش رفت کی نگرانی کی جائے گی۔ ہر سال کابینہ کے ساتھ ایک اپ ڈیٹ کا اشتراک کیا جائے گا اور اسے وزارت صحت کی ویب سائٹ پر شائع کیا جائے گا.  ذہنی صحت اور تندرستی کا کمیشن | Te Hiringa Mahara بھی خودکشی کی روک تھام کی نگرانی کرے گا۔

## حصہ لینے کا طریقہ

آپ ان طریقوں سے مسودہ ایکشن پلان کے بارے میں اپنی رائے فراہم کر سکتے ہیں:

* ہمیں mhaengagement@health.govt.nz پر ایک ای میل بھیجیں
* ذاتی طور پر یا ورچوئل مشاورتی اجلاس میں شرکت کریں - تفصیلات [وزارت صحت کی ویب سائٹ پر مشاورت کے صفحے پر](file:///C%3A%5CUsers%5Cnwillis%5CAppData%5CLocal%5CMicrosoft%5CWindows%5CINetCache%5CContent.Outlook%5CPMQAFG45%5CDraft%20Suicide%20Prevention%20Action%20plan%20for%202025%20%E2%80%93%202029%20Public%20consultation%20document%20%7C%20Ministry%20of%20Health%20NZ)  دستیاب ہوں گی
* آن لائن جا کر [وزارت صحت کے مشاورتی ہب](https://consult.health.govt.nz/mental-health/suicide-prevention-action-plan-2025-2029-c/)  پر سوالات کے جواب دیں۔

مشاورت کا وقت جمعہ یکم نومبر کو شام 5 بجے ختم ہوگا۔

**مشاورت کے سوالات:**

1. کیا آپ صحت اور بین الحکومتی اداروں کے لئے مجوزہ اقدامات سے متفق ہیں؟ ان اقدامات کو کیسے بہتر بنایا جا سکتا ہے؟ براہ مہربانی اپنے جواب کی وجوہات شامل کریں.
2. آپ کے خیال میں حکومتی اداروں کے غور کے لئے دیگر کون سے اقدامات شامل کیے جا سکتے ہیں؟ براہ مہربانی اپنے جواب کی وجوہات شامل کریں.
3. حکومتی اداروں کو ان اقدامات کو نافذ کرتے وقت کن باتوں پر غور کرنے کی ضرورت ہے تاکہ یہ یقینی بنایا جا سکے کہ فراہم کردہ خدمات کمیونٹیوں کی ضروریات پر پورا اترتی ہیں؟ براہ مہربانی اپنے جواب کی وجوہات شامل کریں.
4. کیا خودکشی کو روکنے کے لیے ایسا کچھ اور ہے جو آپ چاہتے ہیں کہ سرکاری اداروں کو معلوم ہو؟

آپ کی رائے کے لئے آپ کا شکریہ.